Danima traje nepoznanica zašto su aktivisti pokreta „1 od 5 miliona“ posle skoro godinu dana isključivog zagovaranja bojkota odlučili da izađu na izbore. Jedna od članica udruženja „1 od 5 miliona“, Valentina Reković, objasnila je da žele da spreče „prevarante i trojance“ da opet prevare narod i pojedu još četiri godine života održavajući Vučića na vlasti. Imajući u vidu da je cilj ovog udruženja sprečavanje prevare, u kojoj meri su i oni sami prevarili građane koji su mesecima išli iza šetalice „Bojkot“? Zašto je odlučeno da se ide na izbore? Šta znači fraza uneti bojkot u skupštinu? Ovo su samo neka od pitanja na koja je aktivistkinja udruženja „1 od 5 miliona“, Valentina Reković, odgovarala u intervjuu „U mikrofon“.



